x

Η φτερωτή θεά Νίκη στεφανώνει τον Όμηρο. Τα έργα του νίκησαν την αγάπη και τον θαυμασμό μέσα στους αιώνες. Παρατηρούμε ότι εικονίζεται σαν θεός , ο τρόπος που κάθεται θυμίζει τον Δία.

x

Ο ποιητής Όμηρος. Ξέρεις πως τα έργα του τα οποία αποτελούνται από χιλιάδες στίχους δεν τα έγραψε ποτέ; Δεν τα διάβαζε, ούτε είχε μαζί του σημειώσεις. Μα πώς τα θυμόταν; Η μελωδία και το μέτρο τον βοηθούσαν να μην ξεχνά τους στίχους.

x

Η σπουδαία ποιήτρια των αρχαϊκών χρόνων, Σαπφώ.

x

Ο Περικλής, ο άρχοντας της Αθήνας, με τον σπουδαίο γλύπτη Φειδία. Τα αετώματα του Παρθενώνα διακοσμούνται με τους θεούς, όπως τους περιέγραψε στα έπη του ο Όμηρος.

x

Ο μεγαλύτερος ίσως θαυμαστής του Ομήρου, ο Μέγας Αλέξανδρος. Είναι γνωστό πως κοιμόταν με την Ιλιάδα κάτω από το προσκεφάλι του. Πριν ξεκινήσει μάλιστα για την εκστρατεία του στην ανατολή, περνά από την Τροία για να επισκεφτεί τον τάφο του αγαπημένου του ομηρικού ήρωα, του Αχιλλέα.

x

Ο Αίσωπος, ο αρχαίος παραμυθάς, θαυμαστής και αυτός του Ομήρου. Ποιος άραγε δεν έχει διαβάσει κάποιον από τους μύθους του;

x

Η Ιλιάδα, προσωποποιημένη σε νεαρή κοπέλα με τον πορφυρό της χιτώνα. Στην Ιλιάδα περιγράφεται η πολιορκία της Τροίας. Γι΄αυτό και στο πλάι της διακρίνουμε ένα ξίφος.

x

Η Οδύσσεια έχει ακουμπισμένο πάνω της ένα κουπί. Στην Οδύσσεια περιγράφονται οι περιπέτειες του Οδυσσέα στη θάλασσα, ώσπου να γυρίσει στην πατρίδα του την Ιθάκη.